Stúdent 1791 frá Reykjavíkurskóla eldra 1791 . Vígðist aðstoðarprestur föður síns að Mosfelli í Mosfellssveit 10. desember 1797 og fékk prestakallið 24. nóvember 1798 en skipti á því og Reynisþingum við sr. Markús Sigurðsson en fluttist aldrei þangað heldur skipti aftur við sr. Sigurð Ögmundsson á Reynisþingum og Krossþingum 14. apríl 1802 . Veitt Selvogsþing 29. maí 1811 en fór ekki þangað og fékk skipti á Krossþingum og Landsþingum 1. október sama ár . Fluttist að Stóru-Völlum og drukknaði í Ytri-Rangá , einn á ferð . Hann var gáfumaður og ágætur kennimaður , fjörmaður mikill , hestamaður , snar og frækinn , hraustur að afli og glímumaður ágætur en mjög hneigður til drykkju .